ຜູ້ຊາຍ ອາເມຣິກັນ ຄົນນຶ່ງ ຍອມຮັບຜິດ ຕໍ່ຂໍ້ຫາ ພະຍາຍາມ ໄປຮ່ວມ ກັບກຸ່ມລັດອິສລາມ
ທ້າວ Morgan ທີ່ໄດ້​ພະ​ຍາມ ແຕ່ປະສົບກັບ ຄວາມລົ້ມແຫຼວ ເພື່ອເດີນທາງໄປຮ່ວມ ກັບກຸ່ມ​ຫົວຮຸນແຮງ ລັດອິສລາມ ​ປະ​ເຊີນກັບ​ການ​ຕິດ​ຄຸກ 15 ປີ ຫຼັງຈາກຍອມຮັບຜິດ.
ຜູ້ຊາຍ ອາເມຣິກັນ ຄົນນຶ່ງ ທີ່ພະຍາມ ແຕ່ປະສົບກັບຄວາມ ລົ້ມແຫຼວ ເພື່ອເດີນທາງໄປຮ່ວມ ກັບກຸ່ມຫົວຮຸນແຮງລັດອິສ ລາມ ປະເຊີນໜ້າກັບການຕິດຄຸກ 15 ປີ ຫຼັງຈາກໄດ້ສາລະ ພາບວ່າ ມີຄວາມຜິດ ຢູ່ໃນສະຫະລັດ ໃນວັນພະຫັດວານນີ້ ໃນຄວາມພະຍາຍາມ ເພື່ອໃຫ້ການສະໜັບນະໜຸນ ຕໍ່ກຸ່ມກໍ່ ການຮ້າຍນັ້ນ ຄະດີຕໍ່ທ້າວ Danold Ray Morgan ອາຍຸ 44 ປີ ໄດ້ເລີ້ມ ຂື້ນ ໃນຕົ້ນເດືອນສິງຫາເວລາລາວຖືກຈັບຢູ່ທີ່ສະໜາມບິນ ໃກ້ກັບນະຄອນ New York ໃນຂໍ້ຫາ ທີ່ບໍ່ກ່ຽວພັນຂອງລັດ ຖະບານກາງ ຖານມີອາວຸດປືນຢູ່ໃນຄວາມຄອບຄອງ ອີງຕາມເອກກະສານຂອງສານແລ້ວ ບັນດານັກສືບສວນ ໄດ້ພົບເຫັນຮ່ອງຮອຍຮູບຂອງ ທ້າວ Morgan ໃນອິນເຕີແນັດ ແລະຄຳເວົ້າຂອງລາວຢູ່ໃນຕາໜ່າງສື່ສັງຄົມ ທີ່ໄດ້ເລີ້ມ ມາແຕ່ປີກາຍນີ້ ໃນການສະໜັບສະໜຸນກຸ່ມອາລກາອີດາແລະ ກຸ່ມລັດອິສລາມ ທີ່ສະຫະ ລັດລະບຸວ່າເປັນກຸ່ມກໍ່ການຮ້າຍນັ້ນ ໃນຂະນະທີ່ໄປຢ້ຽມຢາມ Lebanon ໃນເດືອນພຶດສະພາຜ່ານມານີ້ ທ້າວ Morgan ທີ່ ເປັນຊາວ North Carolina ໄດ້ພະຍາຍາມເດີນທາງໄປຊີເຣຍ ຜ່ານ ເທີກີ ແຕ່ບໍ່ໄດ້ຮັບ ອະນຸຍາດ ໃນທ້າຍເດືອນກໍລະກົດ ທ້າວ Morgan ທີ່ຮ້ອງຕົນເອງວ່າ Abu Omar al Amreeki ໄດ້ຂຽນຢູ່ໃນ Twitter ວ່າ “ການສັງຫານສັດຕູຂອງພວເຮົາ ແລະຕັດຫົວນັ້ນ ແມ່ນເປັນ ທີ່ຖືກຕ້ອງ ” ໃນໄລຍະດຽວກັນ ໃນຂະນະທີ່ຢູ່ນະຄອນ Beirut ລາວໄດ້ບອກແກ່ຕາໜ່າງ ໂທລະພາບ ສະຫະລັດ ວ່າ ລາວບໍ່ມີເງິນພຽງພໍ ແລະມີແຜນທີ່ຈະເດີນທາງກັບ ຄືນມາຍັງສະຫະລັດ ທ້າວ Morgan ໄດ້ຮັບສາລະພາບ ຢູ່ໃນການສຳພາດກັບ NBC ວ່າ ລາວຮູ້ດີວ່າ “ມີ ຄວາມເປັນໄປໄດ້ສູງ” ທີ່ລາວຈະຖືກກ່າວຫາວ່າ ໃຫ້ການສະໜັບສະໜຸນຕໍ່ບັນດາອົງ ການກໍ່ການຮ້າຍ ຫລືເຂົ້າຮ່ວມໃນກິດຈະການກໍ່ການຮ້າຍຕ່າງໆ ການຕັດສິນລົງໂທດ ມີກຳນົດຈະຈັດຂຶ້ນໃນເດືອນກຸມພາ ປີ 2015 ທ້າວ Morgan ປະ ເຊີນໜ້າກັບການຕິດຄຸກເຖິງ 15 ປີ ໃນຂໍ້ຫາທີ່ພົວພັນກັບການ ການກໍ່ການຮ້າຍ ແລະ ອີກ10 ປີ ໃນຂໍ້ຫາຕົ້ນຕໍ່ທີ່ມີອາວຸດຢູ່ໃນຄອບຄອງໂດຍ ຄົນຮາຍ ລາວ ອາດຈະຖືກປັບ ໄໝເຖິງ 250,000 ໂດລາ ໃນແຕ່ລະຂໍ້ກ່າວຫາ